ดอง ดอง ดองกิ ห้างฯ ปลอดภาษีสัญชาติญี่ปุ่นสาขาแรกในไทย พร้อมให้ช้อป 22 กุมภาพันธ์นี้
ประกาศวันเปิดอย่างเป็นทางการแล้วสำหรับอีกหนึ่งไฮไลต์สำคัญของวงการค้าปลีกบ้านเรา ซึ่งครั้งนี้เป็นการมาถึงของ ดองกิโฮเต้ (Don Quijote) ห้างสรรพสินค้าปลอดภาษีชื่อดังจากประเทศญี่ปุ่น ที่คนไทยรู้จักกันดีในชื่อ ดองกิ โดยสาขาในเมืองไทยนี้ ตั้งอยู่บริเวณปากซอยเอกมัย 10 และใช้ชื่อว่า ดอง ดอง ดองกิ (Don Don Donki) พร้อมเปิดให้บริการอย่างเป็นทางการในวันที่ 22 กุมภาพันธ์นี้ นอกจากจะเปิดตัวศูนย์การค้าแล้ว ยังมีอีกหนึ่งเซอร์ไพรส์ภายใน เพราะจะมี Hello Kitty Go Around งานคาร์นิวัลครั้งใหญ่จากตัวละครยอดฮิตของบ้านซานริโออย่าง เฮลโลคิตตี้ อีกด้วยดอง ดอง ดองกิในประเทศไทยนี้ นับเป็นดองกิสาขาที่ 2 ในแถบเอเชียตะวันออกเฉียงใต้ โดยสาขาแรกเปิดให้บริการไปเมื่อปลายปี 2560 ที่ประเทศสิงคโปร์ สามารถติดตามรายละเอียดเพิ่มเติมได้ที่ www.facebook.com/DonDonDonkiTH/พิสูจน์อักษร: ภาวิกา ขันติศรีสกุล
ดองกิ สาขาแรกในเมืองไทยตั้งอยู่บริเวณปากซอยเอกมัย 10 และใช้ชื่อว่า ดอง ดอง ดองกิ (Don Don Donki) พร้อมเปิดให้บริการอย่างเป็นทางการในวันที่ 22 กุมภาพันธ์นี้